
La rappresentazione di questa produzione è sottoposta 
al disposto dell’arl. 13 della Legge 25 giugno 1865 N. 2337 
ed all'art. 22 del relativo Regolamento 413 febbrajo 1867, 


Tutti i diritti riservati. 
Legge 25 giugno 1865, N. 2337. 


L'Autore fa avvertiti i proprietarj e i direttori delle 
compagnie drammatiche essere state ommesse nella stampa 
di questa commedia, alcune indicazioni riguardanti la 
posizione dei personaggi; alcuni brani aver subìto mo- 
dificazioni per la stampa, mentre, per la rappresentazione, 
vuole conservati esattamente quelli del manoseritto, più 
confacenti all’effetto della esposizione sul palco scenico; 
e quindi dichiara, cl’ egli procederà in via giuridica 
contro qualunque s’arrogasse il diritto di rappresentarla, 
secondo questo dettato incompleto e variato della stampa, 
contravvenendo al disposto dall’articolo 12 della Legge 25 
giugno, N. 2337, sui diritti d’autore, 







ì è posta, per quanto riguarda la 
ardia della legge 25 giugno 1865, 


stampa; la sal 
dell'Editore Carlo Barbini, 


N. 2337, quale propri 





Milano — Tipografia Golio, Via S. Pietro all'Orto N, 23. 

PERSONAGGI 


Nicola Piatti, ceugh dell’ost Vittor, 


Lusia, soa miee, 
Nella, calzolar 
Pina, sartina 
Pepin, bagaj, picol de feree, 
Gilard, cavagnee, 
Lorenz, tolee, 
Linda, mendèra, 
Tomas, feree, 
Marietta, sartina, 
Vitor, ost, 

Nim, camarer, 
Pedrin, picol, 
Carlo Riva, possident, 
Togn, impiegaa de Polizia, 
Stafetta, 
Giorg, 
Don Luis, cogitor de Sant Steven, 
Santin, servitor del sur Carlo. 


so ficeu, 


so ficeu, 


dò guardi trasvestii, 


————_—_—_—__ 


L'epoca è nell'anno 1847, 


ATTO PRIMO 


Stanza in casa di Nicola, porta nel mezzo, altra laterale, 
una finestra, un deschetto da calzolaio con tutto l’oc- 
corrente, sedie, tavolo, ecc. L’assieme è decente, ma po- 


vero. 


SCENA PRIMA. 


Lusia seduta cuce un abito; Nella lavora 
al suo desco, 


Lus. Per chi hin chi strivaj li? 

Net. Hin per el sur Giovann Brusadell. 

Lus. Te me paret ciapaa eh? 

Net. I e voeur per doman, sicchè la me ca@ 
piss.... 

Lus. Già sigura, in sti dì gh'è de lavorà i on poo 
de defà ghe l’hann tucc. Te se staa a Sant 
Ustorg a vedè che bellezza? 

Net. Gh'hoo tutt’alter temp, cara lee. 

Lus. Va a vedò, va, l'è ona maraviglia. 

Net. Ma quand l'è ch’ el riva l’ arcivescor Ro- 
milli? 

Lus. Chi dis al dì 4, chi dis al dì 5; in tutti 

maner qui là del Broètt el taccaran foeura. 
Mi son coccia comò on agon! 

Net. Vialter donn s'hii tutt istess. 

Lus. Ma te ghe diset poch? Te set minga che 
roba lè per nun? 

Net. Cossa gh’en ven in borsa a lée, eh? 

Lus. A mi propi nagott, ma e tutt i alter? 
Adess almen gh'è on cap, adess se pò dì che 
sarem pù senza pader; e disen, vÒi, che l’è on 
omm pien de caritaa. Basta domà a parlà per 
vess servii. 

Net. Ben, ben, allora quand l'è inscì, che la cerca 
almen de. famm avò la posta di sò servitori 
Lus. Figuret! Ghe parlaroo mi a l’ortolana che 

serv la cà.... Lassa fà de mi, 

Nei. Adess poeu tanto pù. Perchè ven el tenij 
che tuce van ini campagna e nun intantà bof+ 
fem. 

Lus: Se' vedi minga la Marietta:, che la sia già 
andada a bottega? 

Net Mai pù; là ven semper chi a'toeu la no* 
stra Pina; sicchè. 

Lus. Vòi, Pina. (chiamando) 

Net. Adess.lal vegharà, hîin' appenta vott'or. 

Lus. Sicchè l'è'tardv Voî Pinai (chiamando) 





ATTO PRIMO ® 


SCENA IL 
Pina da destra, e detti. 


Pina Cossa la voeur? 

Lus. Ma incoeu te vet pu a botega? 

Pina Adess voo. 

Lus, Se te specet che vegna la Marietta, hoeu! SÌ 

Pina Perchè, l'è malada fors ? 

Lus. No, ma, cossa s0euja mi, la me par ona 
lirona. 

Pina Tutt'alter, cara leo, l'è ona lavoradora per 
la pell. 

Lus. Ben, ben, ti va, ch’hin già vott'or. 

Pina (Se podess intardiam ancamò ona mez 
z'oretta) 

Lus. Sicchò ? 

Pina Adess voo , fenissi chi duu pont là de la 
sambruca e poeu corri. (Inscì trovaroo el sur 
Carlo). (entra) 

Lus, L'è già chi d’on poo de temp a sta part 
che la Pina la gh'ha quajcoss, l'è giò, giò. 

Net. Ghe dorarà on poo el venter.... 

Lus. O el coeur, putost ! 

Nei. Come 8’ hii mai! Se ona tosa la cambia 
malapenna de color, l'è subet per el moros, 
Ah signori, che gent! 

Lus. L'è perchè ti..... 

Net. Sì, mi de impiaster de socchett ghe n’hoo 
minga, e son ben content. 

Lus. Vegnarà el to temp anca per ti. Adess te 
see anmò gioven. 

Net. Sì, ma che la senta, ghe prometti mi che 
me malaroo minga per l’amor, vedela. 

Lus. Tas on poo, che te see nagott. Ecco, anca 
sto mestee chi l’ è bell e fenii. L'è on gran 
benedett' omm ch’ el mè marì, lu el speccia 
semper a damm i robb de giustà quand hin 
scarpaa de tutti part, dopo poeu ghe voeur ona 
fadiga de can a taconaj su, e fan ona figura 
del diavol. Che ora l'è, vòi? 

Net. Vott e mezza, 

Lus. Oh Pina, te set mò de andà? 

Pina (di dentro) Voo, voo subet. 

Lvus. Andem donca, hin vott e mezza, veh! 


SCENA III. 
Pina abbigliata © detti, indi Linda, 


Pina Son chi, stee ben tncc, neh! 

Lus. Sì, va svelta. ni 

PinA Addio. (Adess el ghe sarà). (via) 

Lvs: Basta che la toeuja minga su on quai caffè 
de la sura Antonietta, 





ATTO PRIMO 
Net. Oh signori, che fastidi grass, la ghe in- 
venta ona quai balla e s’ciao sciori? 

Lus. Sì, sì, te ghe bel fà ti. 

Lin. (accorrendo) Voi, Lusia, te set minga cossa 
gh’è de noeuv? 

Lus. Cossa gh'è, cossa gh'è? 

Lin. Sta podisnà ven l’arcivescov. 

Lus. Comò inscì in pressa ? \ 

Lin. Sigura, l'è vegnuu a cà de botega domà 
adess el mè Tomasin, el m’ha ditt, che gh° è 
tacaa foeura ch’el ven sta podisnà. 

Lus, Oh carascia, benone. 

Lin. Te set minga cossa han pientaa? 

Lus. Sì, sì, hoo veduu la porta trionfant là de 
S. Ustorg, ahn ! Quell’altra li in Carobbi. Anca 
quella in piazza del Domm l'è bella. 

Lin. Figuret ti che metten giò per terra on tap 
pee verd de la gesa de S. Ustorg finna. al 
Domm. 

Net. Poom! 

Lin. Comò poom? El cred ming lu? L'è vera 
come gh’hoo el batesimm adoss. 

Net. L’ha vist lee? 

Lin. Fà bisogn de vedò tutt per cred. L’ha ditt 
mò fioeu , sicchè, E poeu, figuret ti Lusia; 
anca a Gorla han piantaa on alter padiglion, 

e sta podisnà gh'è va incontra all’arcivescoy 

tutt i noster sciori. 

Lus. Che bellezza! 

Lin. E sta sira chi de bass în piazza Fontana 
fan l’inluminazion col gaz, quel noeuv! 

Lts. Che maraviglia. Sì ma mi vuj andà a vedò 
l’arcivescov. 

Lin. Abn! L'è subet faa; toeujem su nun doo, 
traversem la piazza, e se pondem là sulla 
porta. Va ben? 

Lus. La và de papa. 

Net. Evviva lor, che se contenten inscì de 
pocch. 


SCENA IV. 
Gilard, Lorenz e detti, indi Marietta, 


Gn. Ma comò? Te lavoret, ti Nella ? 
Net. S. March! Ma e vialter cossa fee attorna ? 
Lon. Incoeu l’ è festa! Baracca ! Evviva l’ arci- 
vescov Romilli! 
Lus. Citto, matton, 
per caritaa, $ 

Lor. Oeu dess! e la Pina? 

Lus. L’è a bottega. 

Lor. Che bottega d’ gitt. Incoeu l’è pussee che 
domenega. Pienta lì, Nella. 

Net. Te capii che poss no? Hoo de fenighi per 
doman al sur Giovann sti strivaj chi. 


ch’el se faga minga sentì i 























ATTO PRIMO 18 
Lor. L'è chi tutt el maa ? Andemm giò de bass; 
l’è giusta chi sulla piazza. Ghe disemm l’af- 
fare e stia ben sur Rocc! Va là, va là; dagh 
on taj. 02 
Net. (alzandosi) Che benedett fioeu te set mai ti 
Lorenz. Me speciee on moment? Voo là a mu- 
damm on poo. 
Gu. Sì va, ma fa prest. 
Net, Duu menutt. (entra a destra) ) 
Man. (entrando) La gh’è la Pinna? (sospetti 
quai c0ss) 
Lus. Sì, brava, l’è già andada a bottega. 
Man. Ma comè? L'è mai bonna de spettamm? 
Lus. Come l’aveva de fà? Eren vott e mezza, 
e te see hen che ghe tocca ves là per i vott 
OL... 
Man, Balle romane. Quand rivem là per i noeuv'or 
h’en vanza. 
ppi Comè? on altra adess. (Che la m'abbia daa 
d’intend ona ciacera ?) ” 
Mar, Ma mi ghe disi de sì. E poeu hoo minga 
de savell mi? Diavol, semm là tutt dò in 
l’istessa bottega, sicchè. Mi capissi no come 
la sia, perchè la Pina l’è semper l’ultima a com- 
parì, fina ai noeuv e mezza l’è mai in bottega. 
(Perdonem Dio sta bosia) 
Lus. On altra de noeuv, adess: Oh! quand la 
vegnarà a cà ghe la daroo d’intend ni 





ma 

Mar. Per caritaa, sura Lusia, che la ghe disa 
nagotta, se de no stoo fresca. 

Lus. No, no, sta ‘quietta. (La curaroo mi.) 

Lor. Oh Mariettina, amor, tesor, angiolon sen- 
z'al, schiscemm chi un sguardo anca mi, po- 
ver tolée. 

Mar. Ghe n’ ha semper voeuna lu? Ma quand 
l'è ch’el farà giudizi ?- 

Lor. Quand vù me sposarii. 

Man. Ma l'è matt? 

Lor. Com'è matt?... Sont minga on bell omm 
mi forsi? Cosse l'è che me cala?... 

Man. Ma mi, cara lu, sont ‘minga inscì tant 
inanz in di sò interess per savè se ghe cala 
quaicoss. (Che ciall d’on gioven!) 

Lor. Ma la sa minga che sont nominaa mi?... 

* Che la vegna on poo là in Cittadella a ciamà 
cunt del Lorenz tolee, e poeu la sentirà che 

‘rosari. Ehi, foo minga per dilla, ma gh'è nis- 
sun in Milan che sia pussee bravo de mi de 

‘fà macchinett, toll, d’acquador, portaruff e 
quanto mai ghe nè; e per stagnà poeu, ghe 
nè minga ‘on alter. 

Man. Sì, sì, el sarà; mi gh'hoo minga ditt nient 
in contrari per quell. No, no, el me piasaria 
minga lu, el se scalda tropp per nagott. 


Tor. L'è segn che gh'è del sangu in di vérn. 


Vera ti*Gilard che nun gh”hemm ‘él’ sangu 
che buj? 





. ATTO PRIMO 18 


Gi, E come. 4 

Lor, Quell l'è on poligana, quell Gilard li, lu 
el va mai in furia per nient. 

Mar. El fa benon, evviva la soa faccia. 

Gi. ‘Coss’ hoo de scaldamela de fà?... 

Lin. El gh’ ha tutt i reson del mond. Ch’ el 
lassa dì. 

Lus. Fee minga festa incoeu vialter tosann? 


Man. Ma... la battarà de li adree...... tutt'al pù 
staremm là fina a dò or. (Almen podess ve- 
dell). 


Lor. Evviva la baracca! (andando all’uscio a de- 
stra) Vòi, o Nella, te set adree a fà su i bisc? 

Net. (di dentro) Vegni, vegni. 

Lor. Incoeul’ha de vess dì de fortuna... pò dass 
ma l'è la volta che toeui miee. . 

Lus. Sì, sì, el sarà mej, inscì ghe darà giò on 
poo i ari. * 

Net. (vestito da barabba di quel tempo) Andemm, 
fioj. } 

Lor. dani La ven cont nun sura Marietta? 

NeL. La compagnem nun. 

Lor. A ris e verz. (scherzando) 

Lus. Vòj stee ben. (escono Gilard, Nella, Lorenz 
e Marietta) 9 

Lin. Andaroo anca mi a fenì quaicossa per vesg 
dopo in libertaa. ò ; 

Lus. Speccia on moment, dianzen, te scioppa 
fasoeu? 


10 

SCENA Y. 
Don Luis e dette. 


Don Luis Leo gratias, 

Lus, Oh sur Don Luis, che miracol? 

Dow Luis Perchè la diss inscì? Se vedem minga 
semper nun P 

Lin. Quell l’è vera. Gh'è quaicossa de noeuv? 

Dow Lwis Sigura; sont intorna per visà tutt quij 
de la Piazza de regordass incoeu de mett foeura 
i tappee di finester perchè riva l’Arcivescoy, a 
me capii, 

Lus. Ah! sì? el ven incoeu? 

Dow Luis Sigurà. Soa Eminenza per quand va 
giò el sò el sarà chi. 

Lus. Sanguo de bacco, in dove hoo de anda à 
toeull mi el tappee? 

Dom Luis La gh'ha minga in casa quaicossa de 
color ? 

Lus. Odess. Sel fuss bon el vestii rosa de la mia 
Pina. 

Down Luis Oh giusta! La ghe staria minga. El 
dà tropp in l’oeucc. 

Lus. Ch’el speccia, ch’el Speceia... l'è minga bon 
el sguandarin verd del mò Nicola? 

Dow Luis. Poeu! poeu! quand gh'è nient d’alter 
de mei. 





ATTO PRIMO PD 
Lus. Allora sont sciora. Neh, ehi Don Luis, e l'è 
on bell omm l’arcivescov ? 


Don Luis Me disen de sì. L'è grand, CONDERIRI... BT 

Lus. L'ha minga vist lu? prrA 

Don Luis Fina adess no. Ah! mi ve saludi, ve 
raccomandi i tappee; al cas fee passà parola, 
Allegher. (via) 

Lus. Reverissi. 

Lin, Te vedet se gh’aveva reson o no? 

Lus. Disi quaicossa mi? L’era el Nella ‘ch’el 
credeva che te disesset di boridon... Magara 
mi el tacchi foeura adess el sguandatin, inscì 
Yoo minga in occa. 

Lin. Sì, sì, l'è squas mej. i l 

Lus, (prende il guandalino verde e lo attacca fuoti 
della finestra) 

Lin. Te se fermet in casa ti? i 

Lus. No; bisogna che vaga a toeu de fà el disnà, 

Lin. Vegni anca mi, allora. | 

Lus. Sì, speccia che voo a toeu el sciall. (entra 
a destra) 

Lin. Fà prest neh? 

SCENA VI. 
Pepin e detta, poi Lusia, 

Pi». Ehi, la gh'è no la mamma? 

Lin. La gh'è, la gh'è: l’è andada là a mett su el 
sciall... adess la ven subit. è 

——ÉEESSORRDRhRìRIS:T9ÀÌ 

EP. Sont vegnuu a mett su i vestii dell 
perchè dessedess sarem su. on 
Ln, AhI sì ? anca vialter? Evviva. 
Per. Sigura; e el mò padron el m'ha daa dò 
è DIA per toeu quaicossa. 
in. Per diana. Ma dimm on i 
cp poo, cossa te ciapet 
Per. Sett sold. 
no An! l’è minga malott per on bagaj de 12 
n. 
Pep. Mi me lamenti no, perchè gh’ hoo assee de 
paciotà quaicoss. 
Lin. Dee come 8’ hii vialter barabitt: giugà a 
spanetta sui piazz, o mangià di porcad. 
Per. (Eu ben, sa l’è? n ico 
Lin. No, no va minga ben. A la festa te vet almen 
s a scoeula in Domm? 
er. Ghe andaria semper se me d: i 
tanti pelocc. ; simo i 
Lin. Fan per el vost ben. 
Lus. (entrando) Cossa te fet chi ti? 
Per. Incoeu femm festa, sicchè sont cors a cà 


a mudass. Ehi ch x 
noeuv, neh ? i che la me daga el barettin 


Lus. Ma te set matt? 

Pep. Perchè mo adess? 

AE te podet perdel in la folla, o fatel 
robà. 


























ATTO PRIMO 19 

er. Ehi, sigura! 

Lus. Insomma ten su quell li che l'è bellissimm. 
Se ghe dà ona spazzettada e basta. 

Per. Vuj quell noeuv mil 

Lus. Te capii de seccà pù? Cossa te credet che 
la gent staghen li a guardà se te gh’et in coo 
el barettin de la festa o quell del dì de lavò? 
Te set li grand ona spanna... 

Pep. Ehi, già... 

Lus. Sta chi on moment a curà la cà intanta, 
che mi vegni subet... voo giò a toeu quatter 
frasch d’erborinn e dò onz de buter. Te capii? 

Per. Sì, hoo capii. 

Lus. Andemm Linda? 

Lin. Andemm pur. (via) 

Per. Sont propi rabiaa. Cossa l'era per lee a 
damm la baretta noeuva? O ben, me la go- 
daroo istess. I ghei hinn chi (facendoli saltare 
in tasca) sicchè... (si mette a saltare intorno al 


tavolo) 
SCENA VII. 
Pedrin e detto, indi Nicola. 
Pep. Cossa te fet vòi? : 


Per. Oh bella se pò minga saltà forsi ? 
Pep. L'è segn che la te va sù bella. 

Per. Perdiana, incoeu se fà baracca! 

Pep. E mi me tocca a sgobbà pussee di alter dì. 

Per. Perchè ? 

Pep. Te set minga che mestee baloss l'è a fà el 
piccol? Tucc comanden e voeren subet vess 
servii, e dent per dent capita via on quai 
scufiott de bona man. 

Per. E mi no donca? 

Pep. Sì, ma vialter feree podii fiadà pussee, 

PrP. Bel fiadà che se fà. Fina che S'è bagaj de 
bottega come mi, se ciappa su del padron e 
poeu anca di giovin. Incoeu però el m'ha daa 
dò parpoeul. Baracca! (fa un salto) 

Nic. (vestito da cuoco) Cossa fee ch’ inscì vialter 
du bardassa? Sii adree a trà per ari la cà? E ti 
te set minga a bottega? Dove l’è la Lusia? 

Per. Adess la ven subet. (si avvicina alla finestra) 

Nic. Maladett el mestee! (cerca per la camera) 
Mi s00 minga dove la me fogna i me robb 
quella bona donna là. L’era chi domà stamat- 
tina el me sguandarin verd. 

Per. Chi de foeura gh'è taccaa su on patell verd. 

Nic. El sarà el me sguandarin, on poo vedè? 
(va alla finestra) Ma già. (lo leva) Mi soo no 
che idea la gh’ ha avuu de tacall foeura a sugà 
vers strada. Che diavol. Vi fee minga bacan 
neh ? (si mette il guandalino, indi èsce) 

Per. No, no, stemm savi. 


ATTO PRIMO A 


SCENA VIII. 
Detti indi Pina. 


Per. Te vegnet minga ti incoeu? 

Pep. Com'hvo de fà? i 

Per. Daghela. Te ghe inventet ona quai balla, 
e s’ciavo. nati 

Pep. Te capii che se pò minga. . ; 

Pina (entrando) Dove el correva el. pà inscì in 
furia? 

Pep. El gh’ ha de fà in cnsina. Voi te vegnet? 

Pina Sì, sì, andee in santa pas. i : 

Pep. Vegni. O mi voo via inscì. (via con Pedrin) 

Pina Chissà se la mamma la m'ha'vist insemma 
al sur Carlo. Gh'hoo ona paura malarbetta d’avò 
faa maron. L'è on gran bon giovin, pien de 
coeur, quiet e bell: el gh'ha dau oence che 
pargn dò stell.... El mè sposarà poeu? (sospira) 
Mah!.... lu me la giuraa, e ghe credi. L'è 
tropp de pontili per tradimm... e 8'hoo de dì 
la veritaa anca lu lè cott comò mi. Sperem, 
e che Dio me le manda bona. 

SCENA IX. 
Lusia, Nin e detta. 


Lus. Ahn te set chi? 
Pina SÌ. 
Lus. Dimm on poo, perchè mo alla mattina te 
fibiet semper inscì prest ? 
‘ Pina Per andà a bottega. 
Lus. Già, sigura, a bottega. Ven giò a la drizza 
ch’el sarà mej. Ti te gh’et quaicossa. 
Pina Ma lee la s’insogna. Cosse la voeur che 
‘ gh’abbia ? i 
Lus. Cossa soeuja mi? Te manget pu, te vegnet 
gialda comè on galbee, te corrett via prest 
senza bisogn. Guarda che mi vedi tutt veh! 
Pina Ma lee la se insogna di pover mort. Me 
par de vess semper l’istess mi. 
Lus. Ben ben tira drizz. 
Nin Se poo? 
Lus. Cossa el gh'ha Nin? 
Nin Oh nagotta gh'hoo..... 
Lus. Gh'è sossenn de lavorà de bass. 
Nin Oeu l’è on port de mar. Gh'è giò el Nella 
col Lorenz. 
Lus. A fà? 
Nin Beven, canten..... 


ATTO PRIMO 28 

Lus. Già, hin giò a trasà on poo de danee (ese= 
guisce alcune faccende di casa) 

Nin Ghi han, sicchè, fan benon. E le sura Pina 
la va nò a vedè? 

Pina Spetti el Nella ch'el vegna a toeum. 

Nin Sì, ma la gh'ha minga temp de perd vedela. 
Se podess compagnalla mi. 

Pina El se stufiria. 

Nin Cossa la dis, sura Pina, saria contenton. 

Lus. El dis ch’el stà poch a rivà? 

Nin Sigura, el diseven adess de bass. 

Pina Squas, squas andaria giò. 

Lus. Odess te set matta? cont tanta gent che 
gh'è de bass. (va alla finestra) Oh santa pa- 
zienza gh'è pu el sguandarin. Te lee toltsuti? 

Pina Mi no. Soo nagotta mi. 

Lus. Oh che bozera; com’ hoo de fa mi adess? 
Sel ved don Luie che chi gh'è foeura nagott, 
dininguarda. L’hoo francaa de pressa, e sicur 
l'è andaa in strada. Cià Pina corr a toeu la 
toa vesta rosa. 

Pina Per fann? 

Lus, Per mett foeura de la finestra. Chi sa cossa 
el dirà el mò omm a trovà pu el sguandarin! 
Oh povera mi! me capiten tucc. 

Pina (entra in camera) 

Nin La gh’ha temp, che la se dispera no. 

Lus, Ma el ghe dis poch lu! Oh povera mi. Fa 

prest Pina. L’hoo mifga francaà folid, balotaà 
che sont. 

Nin La voeur on tapee de tavolin? 

Lus. No no hin tutt smagiaà de vià, è poeu hin 
giald e cafè che a sta giò paren la cocarda 
di toder. 

Pina (col vestito rosa) Ecco, che la toeuja.3 

Lus. Cià, svelta. (prende l'abito è lo adatta fuori 
della finestra) 


SCENA X. 
Linda e detta, indi Pedrin e Nicola. 


Lin. Andem vòi, s'era adree a vegnì chi a toéut. 

Lus. Te specci domà ti. 

Pen. Corii, corii a la finestra a vedò, ch’el riva 
adess. 

Lus. Te capisset ti lumaga ? Adess sèm sigilaa 
chi. 

Pep. (alla finestra) Quanta gent... Vòi ven la 
cavalaria.... Ma sonee per diana, stan là comò 
i papataas. Chi sa sta sira come l’ha de sta 
ben l’illuminazion. Voi, là in fond în di Patee 
se sent a vosà. L'è forsi chi... (Zinda e Lusia 
vanno in piedi d’una sedia) 

Lus. Se ti tè se incantavet nò, avarissem poduu 
vèdel anca nun. 





ATTO PRIMO s | 
Lin. Ma s'el vedem l’istess, tel là. | 
Nic. El ven? 
Pen. Me par de sì.... L'è lu, l’è lu. i 
Lus. Sì, sì. (agitando uno sguandarino) Evviva. 
Lin. (agitando la salvietta) Bravo, viva... 
PED. | (battendo le mani) Viva el Romilli! 


Nic. i ; 
(Voci in lontananza di dentro che gridano Viva !) 


Fine neLL'AtTo Pao. 

ONA'SCÉNA' DEL 1847 


ATTO SECONDO 





Camera in casa di Carlo — Porta nel mezzo — Una la- 
terale — Camino e finestra — Scrivania, tavolo, sedie 
— Il tutto con certa proprietà, 


SCENA PRIMA, 
Carlo solo. 


L'affare me par ch’el se imbroja! (pausa) Oh ben 
adess quel che Dio voeur: sont dent fina al coll 
l’istess sicchè....; infin de l’ascia mi sont sol: 
el fatt mò ghe l’hoo tutt in Piemont, e gra- 
zie alla provvidenza gh’hoo de famm ciar as- 
see. La Pina l’è quel che me dà fastidi : adess 
d’altra part podaria pu pientalla nanca sel 
voress; l’è tropp el ben che ghe vuj, e finiroo 
sicur a sposalla. Ghe l’hoo promiss e tanto 
basta; on galantom la de mantegnì la soa 
promessa. E la Marietta ?... Povera tosal... Ma 
ghe n’impodi mi se la se incapriziada de mi?... 
Se gh’avess ditt quai cossa, pazienza, ma mai, 
propi mai... O che imbroj malarhett! (siede). 






ATTO SECONDO 


SCENA II. 


Pina e detto. 


Pina (L'è chi sol) Sur Carlo? 

Can. Chi l’'è?... Comò lee in casa mia? 
Pina (esitante) Ch’el scusa ma.... 

Car. L'è ona imprudenza cara lee, ma se la ve- 
dessen? ] 

Pina Oh: se me vedessen, ghe rispondaria che 
voo in casa del mò spòs. . 

Car, Va ben, cara lee, ma l'apparenza bisogna 
salvalla. mori 

Pina E ghe n’hoo colpa mi se podi minga mo- 
derà la mia impazienza? ghe n’hoo colpa se 
podi minga stà una giornada senza vedell? 

Car. Se parlem minga semper tutti mattinn ? 

Pina Adess lè fenida, cara lu, mia mader la 
gh'ha di sospett. 4 

Can. In che manera ? La n’ha veduu insemma , 
forsi ? 

Pina No, ma la sa che mi voo tard a bottega ; 
la dis che vegni giò de cera tutt i dì.... Sic- 
chè el ved.... se mi troeuvi minga la manera 
de scappà dent del sò uss quand ghe passi de- 
nanz, se vedariem ben de rar. 

Car. Va ben tutt, ma e se succed on quai con- 
tratemp? sn 

Pina Oh lu el me voeur minga ben! 

Car. (prendendole una mano) Ma perchè la dis 
inscì? Pina, che la sia bona, la cred forsi no 
che mi gh’abbia tanta affezion per lee, per ti? 

Pina Ma e perchè allora tanti paur? 

Car. L'è per lee, per la soa tranquillitaa, per el 
sò ben. Paura mi? ma de chi? A meno che 
ghe sia quaighedun d'alter che me scava la 
terra sotta ai pee. 

Pina Ma perchè el dis inscì adess? Gh'hoo forsi 
daa motiv de sospettà de mi? Oh: s’el savess 
come l’è tanto el ben che mi ghe vuj a lu! 
S'el savess quanti nott hoo traa via pensand 
a lu, quanti castej in aria hoo faa su la mia 
futura felicitaa, el diria minga inscì. 

Car. Pina, scusa, perdonem. (prendendole le mani) 

Pina Oh! Carlo, te set me, vera, semper me, 
domà de mi, perchè se gh’avess domà el dubbi 


che te..... Oh no, no, el sarà mai vera, dimel 
ch’el sarà mai. 
Car. Oh t’el giuri...... (campanello) Chi 1è9....... 


Oh Dio, gh'è chi quaidun... 

Mar. (di fuori) L'è permess? 

Car. (La Marietta!) 

Pina Ab te spettet ona donna eh? 

Car. Ma no, spetti nissuu mi. Fa piasò Pina va 
là on moment in del mò studi... 

Pin. Voo, ma regordet almen che mi sont là 
che senti tutt. (eméra) 





ATTO SECONDO 29 
Can. (correndo all’uscio) Che la resta pur servida. 
(vedendo Marietta) Oh Marietta! 


SCENA III 
Marietta e detto indi Pina, 


Can, Cossa la gh'ha de bell eh ? 

Mar, S'era vegnuu a visall che me fradell per 
i des or el sarà chi col Nella e el Lorenz per 
quella robba ch’el sa lu. 

Car. Va ben, ma che la se comoda on moment. 

Mar. No.,.. gh’hoo premura de andà... 

Car. Ma perchò l’è inscì paurosa ? 

Can. Ghe foo sudizion forsi mi? 

Mar. So0 no... 

Can. Lee la gh’ha quai cossa, che la disa? 

Man, No, no, gh'hoo nient. 

Car, L'è minga vera. Che la sia bona, che.ila 
me disa tutt coss a mi. Son minga tant comò 
on fradell per lee? Dopo tanti ann.che se co- 
nossem. La se regorda quand.la vegneva in casa 
nostra a giugà cont mi? Che bei temp ! Adess 
s°ciao, l'è vegnuda su granda, bella... 

Man. Bella? Oh minga assee però. 

Car. Ma perchè la dis inscì ? Insomma Marietta 
lee la gh’ ha quai cossa, che la sia. sincera. 
Lee la gh’ha.... 

3 

Mar. Citto, per caritaa, che le senta nanca l’a- 
ria. Ch’el gh’abbia compassion de mi. Ch' el 
rispetta el mè dolor. 

Car. Marietta, mi l'è già on pezz che soo cossa 
l’è quel che ghe passa de dent e fina del 
primm moment che me sont accort avariss 
dovuu dissuadela, avariss dovuu fagh capii, 
che la soa affezion per mi l'era impossibil, 
minga per l’idea che lee l’è ona povera tosa, 
ma perchè el me coeur l’era pu me. Sì a lee 
gh’ el disi sincerament: on’ altra tosa, che la 
sa ben chi vui di, la se impadronida del mè 
coeur, gh’ hoo promiss de sposalla, e a meno 
che el destin el lassa minga andà a loeug el 
mè desideri, mantegnaroo la mia promessa. 
Marietta, che la sia ragionevol (Marietta piange) 
on alter gioven el podarà fà la soa felicitaa... 

Mar. Oh mai e poeu mai. 

Car. No, Marietta, che la scolta i mè paroll, 
che la faga minga inscì, che la senta, intanta 
che sto amor l’è anmò novel, che la cerca de 
desmentegall, che la me considera comò on 
fradell e nient de pu. Marietta, mi la preghi 
in nom de la mia povera mamma che la ghe 
voreva inscì ben, che la rifletta mej ai.mè 
paroll. 

Man, (alzandosi) Grazie, sur Carlo, cercaroo de 
fà quel che lu el me dis... ma el sarà impos- 
Sibil... (esce frettolosa) 





ATTO SECONDO A 

Car. (rimane in piedi guardandole dietro) Povera 
tosa come te set disgraziada ! x 

Pina (sull’uscio col fazzoletto agli occhi) Oh sì, 
disgraziada, e tanto ! 

Car. Povera tosa ! 

Pina Ma come l’è stada sta robba ? 

Can, Soa mamma la vegneva in casa nostra 
quand gh’era la mia povera mader a lavoragh 
a giornada, e le menava semper adree la Ma- 
rietta, de manera che se pò dì, semm vegnuu 
grand insemma. El papà l'è mort poch dopo 
compraa la possession in Piemont, e la Ma- 
rietta con soa mader l'è andada foeura in 
campagna insemma a la mia mamma fina che 
lè morta. Dopo hin vegnuu a Milan, e sic- 
come mi gh’aveva ditt de toeumm on appar- 
tamentin per mi, han pensaa ben de toeumel 
chi in sta casa dove stan lor. 

Pina Ma e come l’ha faa a inamorass de lu? 
L’ha forsi lusingada ? 

Car. Mi no!... L'è ona passion che l’ è nassuda 
in lee senza che mi me n’acorgess, e l’è domà 


don quindes dì a sta part che studiandela 


ben, hoo capii tutt. 

Pina Povera tosa! la compiangi de coeur. Carlo, 
te me voeuret ben domà a mi vera? 

Car. Sì, cara, figuret. 

Pina Giuremel:.. 

Can. Pina, te ghe m'et minga assee de la parola 
d’on galantom che te voeur ben? 

Pina Sì sì... (stringendogli le mani, dopo un po’ 
di pausa dice) Oh Dio! chi sa che ora l'è? 

Car. Hin noeuv or. 

Pina Corri subet... 

Car. Abbia pazienza ancamò on mes, e poeu te 
feniret anca ti de fà sta vita. 

Pina Ciao, Carlo, doman neh? (stringendogli la 
mano) 

Car. Sì, doman senza fall... Ciao. (Pina esce) 

Destin infamm! Mi quand pensi a quella po- 

vera tosa là, daria di pugn in del mur. Po- 

vera diavola... Però chi bisogna mettegh on 

provvediment... Bisogna che ghe parla a soa 

mader... (chiamando) Santin... 


SCENA TV. 
Santin e detto, inili Linda. 


San. Coss’el comanda ? 

Car. Fam piasè a andà dessora de la Linda, e 
digh se la pò vegnì debass on moment, gh'hoo 
bisogn de parlagh. 

San. Subet.. (esce) 

Can. L’unica l’è digh a soa mader'tutt coss per- 
chè la poda consigliala, fagh conoss la reson, 


ATTO SECONDO 8 
mettegh on provvediment. (pausa) Mi gh’hoo la 
testa che la viaggia comè on fiacher... Tra sti 
garbuj di dimostrazion, tra sti tosann chi che 
me dà de pensà, m’han scombussolaa tutt, 

San. (entrando) La sura Linda l’è chi, 

Car. Falla vegnì innanz. 

San. (introduce Linda indi sorte) 

Lin. Ch’el scusa sur Carlo se sont vegnuda de- 
bass inscì come se sia, ma siccome el sò ser- 
vitor el m'ha ditt che l'aveva de bisogn subet 
de mi, sont corsa giò tal e qual s'era. in cà. 

Car. Nient, nient, tra nun i compliment hin 
inutil, Che la se setta giò perchè gh’ hoo hi- 
sogn de parlagh d’ona roba seria. 

Lin. Oh Dio, el me spaventa... 

Car. Che la se setta. (Linda siede) Prima de tutt 
che la me disa se in sti dì ghe par de vedà 
nient de noeuv in la Marietta ? 

Lin. Mi no, ma perchè ? 

Car. Perchè, perchè... Insomma la-soa tosa la 
Eh°ha adoss ona passion ma forta chie bisogna 
venc, capissela. 

Lin. Ma cont chi? 

Car. Cont mi. 

Lin. Cont lu? Ma in che manera, santo Dio? 

Car. Cossa la voeur che ghe disa? Se mi gh’a- 
vess ditt quaicoss, l’avess scherzada, gh’avess 
insomma daa motiv de quaicossa, voraria dà, 
ma nient e poeu nient.,. 

Lin. E mi asnona capì mai nagotta. L'è però 
vera che lee le nominava cinquanta volt al 
dì, ma mi ghe guardava nanca, perchè no 
passa dì che no parla de la soa povera mam- 
ma, de lu, de tutt i benefizii ch’emm ricevuu 
de la soa casa: donca el me capirà, mi, come 
disi, ghe guardava nanca. 

Car. Che la senta, chi bisogna o maridalla, o 
mandalla lontan de sta casa chi. 

Lin. L’è prest faa n dill, ma come se fà? 

Car. Che la senta, sia per la dota, che per el 
mantegnil. via de chi ghe pensi mi. 

Lin. Insomma mi so00 pu cossa dì. 

Car. Lee adess che la ghe staga ben attenta, che 
la se faga pur cuntà su tutt coss de lee: dopo 
gh' el diremm a don Luis, che quell l’è on 
bravo pret. Se mi gh’avess minga promiss ala 
Pina de sposalla, allora l’era on alter para de 
manegh. 

Lin. Lu sposà la Pina? (alzandosi) 

Car. Ma sì, che diavol, cossa gh’è? Se voeurem 
ben, e, s’ciavo, se sposem. 

Lin. Bravo, bravo, sont contenta perchè l’è ona 
bona tosa. 

Car. Lee che la tegna a man el temp, e che la 
vaga in cerca de la soa tosa... 

Lin. Sì sì, voo subet. 

Car. E che la me tegna informaa de quell che 
succed: l’ha capii . 





ATTO SECONDO 38 


Lin. Va ben, mi el ringrazi tant e poeu tant. 
Reverissi sur Carlo. 

Car. Che la staga ben. (Linda esce) Se podess 
reusigh a guarì sta benedetta tosa, la saria 
ona gran bella robba. Santin. 

San. Comandi. 

Can. Sent, appenna che ven chi trii operari che 
spetti, ti fet vegnì chi e dopo te saret su l'uss 
cont la ciav, te capii? 

San. Va ben. ; 
Car, Intendi che nissun sappia cossa disem. 
(campanello) Va a dervì che hin chi sicur, 

San. (via) 


SCENA V. 
Tomas, Nella, Lorenz e detto, Santin sull’uscio 


Car. Oh bravi fioeu, vegnii pur innanz. 

Net. Ch'el scusa se emm tardaa on poo... 

Can. Nient, nient, diavol. Seteves giò che adess 
discorrarem di noster affari. Vòi Santin, porta 
chi de bev. 

San. Sì signor. ° 3 

Can. E inscì, Lorenz, come van 1 affari dolz? 

Lor. Oh! cara lu ch’el tasa. Ghe diseva giust 
adess chi al Tomas, che mi per vess content 
bisogna che deventa sò cugnaa, ch’el me lassa 
sposà la soa sorella la Marietta, 

Car. Te set minga content forsi ti Tomas? 
Tom. Per mi sont contenton, el pussee l'è led. 


Can. Sent Tomas, se te podet combinà el matri- 
moni de toa sorella chi col Lorenz, pensi mi 


a toeugh ona bella bottega de tolee. 


San. (depone sul tavolo un cabaret con bottiglia 


e quattro bicchieri) 


Car. Va pur ti Santin; te raccomandi quell che 


t'hoo ditt. 

San. Sì signor. (via) 

Car, (versando da bere) Bevii, fioi. 

Lor. Mi che sont el pussee grand ciapparoo el 
pussee pien. 

Low. Î (prendendo i- bicchieri) Grazie! 

NEL. 2 

Car. Come ve diseva l’alter dì bisogna fenilla 
che l'è vora. Vialter avii veduu che fina de 
l'ann passaa i popolazion han comenciaa a dà 
segn de vita, spiegand la bandera de la ca- 
ritaa, de l'amor, della libertaa. Quij che co- 
manda adess voeuren saveghen minga. Avii 
vist ier sira perchè ghe ne staa 15 o 16 che 
sbragiaven: viva la libertaa! cossa è success? 

Net. Hi han mettuu in vioron. 

Car. Dopo doman tornen anmò a fà l’illumina- 
zion. La Polizia per quell che par la stà quietta, 
e speremm ch’el Bolza ne faga minga ona quai 
voeuna di sò. Mi hoo parlaa cont quai scior 








ATTO SECONDO 37 
de Milan, e tucc m’ han ditt che hisognia stà 
quiett, se de no se jutem' pù. 

Lor. Va ben stà quiett, ma se rughen on poo 
tropp; cara lu. 

Net. Mi che ghe l’ hoo sù l'è col Sargertin di 
Polin... 

Tom. Quell l’è ona stoffa ! 

Car. A. pian fioeui, a pian. La Polizia lee la 
cerca naturalment de fà succed quai cossa: el 
sò gust de lee l'è minga quell de quietà i di» 
sordin, ma de provocai invece. Donca per fà 
che lee la resta coi piv in del sacc l’è ne- 
cessarii che vialter gh’el daghev minga sto 
gust. Guardegh nanca, lassei stà in del sò 
broeud. 

Net. L'è difficil, cara lu. Se va attorna magary 
pacifich: ponfeta! ghe refilen on buton, e poeu 
dopo disen che semm staa nun a daghel. E 
poeu sora tutt hinn quij spii che se sà pù cont 
chi parlà. 

Car. Pazienza el mè fioeu. Vegnarà el so S. Mi- 
chee anca per lor. L'unica l’è tasò. Me race» 
comandi donca a vialter dopo doman de stà 
quiett, de fà minga baccan, se de no Dio ne: 
libra. 

Net. Lu ch’el lassa fà de nun, che succederà 
nagotta. 

Caf. Inscì va ben. Sicchè donca sperem de man- 

già prest i henis, eh Lorenz? 

Lor. Magara, cara lu. 

Car. Però la Marietta le ved minga mal vo- 
lontera... 

Lor. No, ma la dis che sonton poo sparon, che 
me lodi tropp sul mestee; coss’ el voeur sur 
Carlo, l’è la mia debolezza. 

Car. Bisogna invece doprà on’altra politega. 
Cambià vella de sbalz. 

Lor. El voeur dì? 

Car. Oeu! l'è cert. Ch'el proeuva invece a sta 
seri. 

Lor. Provaroo. 

Car. Sta sira se va chi al Bisson a disnà, e la 
se mena adree. 

Net. L'è vera sanguanon, che bell’ idea. 

Tom. Allora bisogna che visa la mamma. 

Car. E poeu visa anca la Marietta, te capii, digh 
inscì che l’ hoo ditt mi. 

Tom. Va ben; voo subet a vista. 

Net. Allora nun el saludem, sur Carlo, e el rin- 
graziem di so bon consili. 

Car. Car i mò fioeu, mi voraria vedev tucc con- 
tent, felici, senza fastidi. 

Lor. Oh el semm che lu l'è vun che va ben. 

Net. Ah stia ben. 

Lor. Reverissi. 

Car. Addio, stee ben. (sortono Tomaso, Nella, 
Lorenzo) Che bravi fioeu! che coeur! Lor se 


ATTO SECONDO 29 
farien a tocch per fà ona bonna azion. Vero 
coeur de milanes, grand, generos; anim sincer, 
allegher, minga invidios. Oh sì meritee de vess 
trattaa on poo mei de quell che sii incoeu. 
Mah! speremm.... (entra nello studio a destra) 















SCENA VI. 


Lusia e Linda, 


Lus. Te capii ch’ hin tut ciacer. 

Lin. Comò ciacer, ma se me l’ha ditt lu ch'inscì 
on para d’or fà. 

Lus. El t’ ha ditt ch’el voeursposà la mia Pina? 
Ma va on poo via. Incoeu te buj el zucchoeu, 
dì la veritaa. 

Lin. L'è perchè lu l’è minga chi, se de no te 
sentivet. 

Lus. Ah! Ah! credeva minga che te fasset inscì 
brava. 

Lin: Te me fee vegnì la rabbia varda. 

Lus. Ben ben sentiremm. E quand l’è che se fà 
stoo matrimoni. (scherzando) Quanti fiacher l’è 
ch’ hemm de comandà, eh? i 

Lin. Fenissela on poo, anima busserina. Te pa- 
ret nanca ona dorina de coo. 

Lus. Ma l'è ben perchè sont minga on asen, che 
credi minga che on scior comò el sur Carlo 
el voeubbia sposà ona povera tosa. 

Lin. Ma se l’è innamoraa. 

Lus. No, no, l'è pussee facil ch’el sia innamoraa 
di dò donn de la fontana chi de bass. 

Lin. Te credet minga anca quell che t'hoo ditt 
de la mia tosa? 

Lus. Quel sì, perchè l'è ona robba che pò sguc- 
ced, ma la Pina.... ah! ah! va via cialona. 

Lin. Ma insomma te giuri che l'è vera. 

Lus. Sì, sì, l’è vera che te trett on buj. 

Lin. Ma no... 

Lus. Ben ben, lassemela li, discorremm’de l’ar- 
civescov ch’el sarà mej. El te pias? 

Lin. Ah! l’è propi on bell omm. 

Lus. Sanguanon che pezzo! E che faccia de no- 
stranott el gh’ ha. Voi te veduu che strasc d’on 
anell el gh’aveva su? 

Lin. E quella cros coi diamant! 

Lus. Chissà cossa la costa, minga men de 100 
lira. 

Lin. Oh sigura li adree, 

Lus. E l’illuminazion che bellezza! Sont con- 
tenta che posdoman de sira la fan ancamò. 

Lin, E el cantaran anmò l'inno del Papa? 

Lus. Dianzen! L’è la volta che ghe picchi dent 
anmì. 

Lin, Vòi, se sent quaidun, l’è forsi chi lu. 

Lus. Magara, inscì el foo rid on poo. 

Lin. Ti tas, lassa parlà de mi, 

Lus. Hoo dit de no. 

Lin. Te capii?... 

Lus. Va! lassa fa a chi tocca. (si apre l uscio e 
compare) 


SCENA VII. 
Carlo e dette, indi Don Luis, 


Car. Oh! cossa gh’avii vialter donnett? 


1 (insieme) 


Ecco l’è perchè... 
Siccome.... 


Car. Adasi, parlee voeuna alla volta, se de no 
capissi pu nagotta. Parla ti Linda. 

Lin. Segond quell che lu el m'ha ditt stamate 
tina, mi gh'hoo faa i mò confidenz con la 
Lusia, perchè lee la sa tutt i mò interess, e 
gh hoo ditt l’alfare de la Pina.... 

Car. (ridendo) Ah! vedi. 

Lin. Lee, sta bona donna chi, la cred minga che 
lu l'è innamoraa de la Pina e che ‘le voeur 
Sposì.... 

Lus. Ma sì, el disi anmò. 

Car. No, no, che la staga quietta; quell che la 
gh’ ha ditt la Linda l’è vera. 

Lus. L'è vera? 

Car. Verissimm. 

Lus. E lu él voraria sposà ? 

Car. Sì, la soa Pina, se però lee le permett. 

Lus. Comò permett!... El vnj anzi... Là sur Carlo, 
ch’el me lassa brasciall su. 

Car. Volontera bona mamma. (l’abbraccia) 

Lus. Mamma! el m'ha ditt mamma.... lu.... on 
scior.... Oh Linda, Linda, me comencia a buj 
el coo anca mi comò ti. 

Lin. Te vedet, te vedet, ciappa adess... 

Car. Ah, ah, ah... 

Don Luis Ma bravi, bene, evviva l'allegria ! Se 
pò savè cossa l’ è che ve fa vess inscì con- 
tent? 

Lus. Chi Don Luis, viva l’arcivescov, el sur Carlo, 
la Linda! 

Don Luis Ma cossa gh'è ? 

Lus. Chi sto bravo scior Carlo el sposa.... l’ar- 
civescov... no, la Pina voreva dì. 

Don Lurs Davvera ? 

Car. Sì.... e el m'ha de sposà lu. 

Don Luis Volontera, figurev. 

Car. (tirando in disparte Don Luis) A proposit, 
Don Luis, lu el sa quanto temp la Linda cont 
la Marietta vegnen in casa mia; ben sta tosa 
la se incapriziada seriament de mi. Stamattina 
ghe n’ hoo ditt tanti per vedò de persuadella 
cho se podeva minga mandà a loeugh la soa 
speranza. Adess hoo bisogn che lu el cerca de 
convincela, de fagh capì la reson, perchè l’è 

ona tosa tant scaldada, che a dì la veritaa 
gh’avaria paura che l’ha me fass on quai 
sproposit. ! 

D. Luis Ben, ben vedarem. L'è in casa adess ? 
(a Lusia) 

Lin. Chi? 

D. Luis La soa tosa. 

Lin. Poch fa la gh’era minga rianmò (rumore di 
fuori) ma che frecass fan sui scal? 

D. Luis Che la ghe disa a la Marietta ch’hoo 
bisogn de parlagh (di fuori si grida sura Linda ! 
sura Linda!) 

Lin. Ma chi l'è che me ciama mi? 

Lus. Va on poo a vedè. 

Lin. (fa per andar fuori, intanto l’uscio si dpre 
e compajono) 


SCENA VIIL 


Tomas, Nella e detti. 


Net. Che la corra de sora sura Linda in casa soa. 
Lin. Ma cossa gh'è? 

Tom, La Marietta.... 

Lin. Sì.... (con ansia) 

Net. Gh'è comò vegnuu on girament de coo 
Lin. Sì, sicchè ? 

Tom, E l’è borlada.... 

Car. Ma dove? dove? 

Net, In del tombon de sant March. 
Lin. Oh Dio... (cade în terra) 

Can. (L’avaria giuraa!) 

Lus, Povera tosa! 


Fine DELL'ATTO SecoNDO, 





ATTO TERZO 


Retrobottega ossia salotto del bevis, tavoli oblunghi, pan- 
che, quattro sedie, una lampada nel mezzo. Tovaglie 
sui tavoli con tondi e posate, bottiglie d’acqua, ecc. — 
È sera. 


SCENA PRIMA. 
Vitor che introduce Nella e Lorenz. 


Vir. Che se comoden chi che hi servi subet. 

Net. Cossa gh'è de mangià? 

Vir. El voeur ona fritturina, manz aless, rost de 
covin? 

Net. No, no, quaicossa in umid, vera ti Lorenz? 

Lor, Sì, sì, come se sia. - 

Vir. S'el voeur ona bella fetta de stuan? 

Net. Sì, quel va ben. 

Vir. Vin? 

Net, Nostran, solit. 

Vir. De vott o de dés. 

Lon. Che le porta de dés, l'è istess. 

Vir. Va ben. (via) 

Net. Sont content che la Marietta la sta mej, 
povera tosa! 


4 

Lor. Mi capissi anmò nagotta. L'è borlada dent? 
la se trada dent? Dio sà come l'è stada. 

Nel. Ma dimm'on poo, cossa l'aveva de trass 
dent a fà? per che motiv? 

Lor. El soo mi? Mis'ciavo la me par ona robba 
minga natural. 

Net. Te see staa su tutta nott ti, eh? 

Lor. Sigura. Sont semper sta là attaccaa al sò 
lett. De tant in tant ghe dava de bev perchè 
la gh'aveva ona fevera de.cavall. Se t'avesset 
sentii, la scottava comò el foeugh. De tant in 
tant: la orodava fia, e poen trach! la ‘saltava 
su tutt'a on tratt. Povera tòsa la faa ona gran 
nott d’inferno ! 

Net. E cossa la ditt el dottor? 

Lon. Stamattina la trovada ben, e se i robb se- 
| guiten inscì, doman la pò cascià foeura i 
‘-gamb del lett. 

Net. E l'è staa el Bipo eh? a tiralla foeura de 
l’acqua? 

Lor. Sigura : lu el vegneva de S.' March; quand 
el ved sta tosa a sbassass giò sott alla sbara 
de legn e ponf, trass dent: în l’acqua. 

Nei. Donca la se trada dent lee ? 

Lor. Inscì la'ditt' e? Bise. La tosa invece la dî 
.de no, vattela a basca come là 

Net: E poeu? - Idi 

Lor. la el Bisc vedend sta robbali dhe bien 

de pianta, bronchela per i cavej, e strusela a 
riva de la part de là del sostree.... 

Net. Ma e chi l'è che la menada a cà? 

Lor. La trovaa de la bona gent che l'han ti- 
rada in cà, l'han mudada tutta, e poeu quand 
lee l'è rinvegnuda, gh'han eiamaa chi l'era, dove 
la stava de cà, e alon hin cors subet a toeu 
on fiacher. : 

Ner. Mi s'era chi sulla bottega quand vedi a 
fermass propi denanz el fiacher. Se derv la 
portera e vedi a vegnì foeura el Bisc. Corri 
li per savò, per curiosà, e vedi la Marietta 
buttada giò in legn, biguca comò ona rava, Li 
la ciappem, la portem in cà, la buttem sul lett, 
e correm giò del sur Carlo a ciamà soa mader. 

Lor. Chi sa cossa l’ha ditt. 

Net. L'ha ditt nagott, perchè appenna che la savuu 
che l’era borlada in del Navili, l’ha tra su 
on sgar e ponf! l'è piombada in ‘terra de colp. 
Povera donna l’è cer che la se stremida pus- 
see lee che la tosa. » 

Vir. (con tondo di stufato e vino) Ecco Serviti, 
signori. si 

NeL. Finalmen 

Vir. Che scusen veden, ma gh'em, là tant de che 
la gent che se sa minga de che part moeuves 
Voeuren quai cossa, d’alter? 

Net, Se ghe fuss on chignoeu de granon., 

Vir. El ghè ma' numer vun. (via) 

Lor. Se la podess guarì prest la Marietta! 

Net. Ma sì, sta su allegher, diavol; mi so no, 
inscì viscor che te seret, adess te get vegnuu 
invers comò una pidria. 

Lor, Me stà tropp sul goss che latosali! cara ti. 

Net. Oh! ben l’è nient; quand l'è guarida, te 
la cerchet, e poeu cibem i benis. 

Lor. Magara Dio. 

Net. Tel set vera che el sur Carlo el sposa mia 
sorella ? 

Lor. Sì, sì el soo, e ghe n’hoo piasò propi tanto. 

Net. Quel l’è on giovin che va ben. Mi guarda, 
ghe daria la vita! 

Lor. E mi? figuret ch’el gh'ha faala dota a la 
Marietta. 

Net. Che coeur. 

Lor. Ma sì! 


SCENA II 


Nin con tondo del formaggio, indi Togn 
‘e Stafetta e detti, 


Nin Ecco el granon sur Nella. 

Net. Vòi el pà l'è in cusina? 

Nin Sì, perchè ? 

Net. Nient, nient, digh inscì sel pò scappà chi 
on moment: < 

Nin Va ben. (nell atto di partire entra) 

Togn Vòi Nin dam de mangià. 

Nin Per lu sol?; 

ToGn No, no anca per chi lu. (Nin via) 

Net. Che faccia balorda! (a Lorenz) 

Lor. El sarà on quai ciappa mosch. 

Toen Setes li Stafetta. (si siedono dal lato op- 
posto al luogo ove sono seduti gli altri. due); 

Sta. Oh troppa grazia. 

Ton Te set staa a fà on gir? 

Sta. Sì, signor. 

Ton Te vist nagotta? 

Sta. No, no, gh’è nient, hin quiett comò bee. 

Togn I desedarem foeura nun dessedess. 

Sta. Ho paura ma femm nagotta. 

Toan Ti stà ai orden che te daran, anzi che te 
S'hee. Per diana sem in cent veh nun, e tutt 
armati. : 

Sra. Va ben, ma come la sarà poeu ? 

Togn Nient.... quand lor canten l'inno de Pio 
Nono, alon se pesta giò dritt e sinister. 

Sta. Va benone. 

ToGn Adess mangemm. 

Nin (con piatti da mangiare, vino, ecc.) Serviti. 

Ton Va ben. 






Ne. Vòi Nin te ghe le dit? 
Nin Sì; appenna ch’el pò el ven chi subet. 
EL. Va ben, grazia. 

Lor. Porten ona botteglia de quel: fino, quatter 
amaretitt, e on biccerin de rosoli chi per la 
sura Pina. (Nin via) 

Pina Comò, perchè el voeur sta li a incomodass? 

Lor. Ma cara lee, s00 ben che la sclierzà. 

Pina:Ei la vist el mè spos? 

Lor. Fina adess no. Oh el trovarem sulla 
Piazza! 

Pina Sel fuss chi anca lu el saria mej. 

Tog. Chi hin; chi donn là? 

Sre. Hin comò frntiroeu chi del Verzee. 

Toe. Chi duu gioven li però me par che gh'ab- 
bien on fa de rabott. 

Ste. Hin del gir già. 

Toe. Ah! sì? 

Ste. Diavol, se senten de lontan on mia. 

Toca. Stagh al pelo ti. 

Ste. Ch’el lassa fa de mi. 


DE Î (con vino, rosolio, amaretti) Ecco sura Lusia! 


Lus. Oh! bravo tos! Te daroo poeu miee. 

Nin Ab sì, brava, che me le cerca s'ciora. 
Lus. Oeu dess, te vorarisset anda in tirosa? 
Nin Se se podess malapenna. (via) ; 
Lus. Che pabbi de vun, quel li el se jutta pu. 
Nei. Stee chi on moment che voo là del pà., 
Lus. Cossa te voeuret de lu? 2 -* 
Net, Nient, nient, vegni subet. (via) (Ped. via) 

Nin Nient. (via) 

Net. A momenti sarà chi anca la Pina con la 
mamma. 

Lor. Vegnen anca lor a fà on gir sulla piazza ? 

Net. Sigura, ghe lo promiss che i menava. 

Lor. Che peceaa che la Marietta la sia in lett. 

Net. L'è nient veh, doman l'è pusse in gamba 
lee de nun. 

Lor. Magara! 4 

Toga. I gendarma a cavall hin vegnuu? 

Sra. Sì, l'è già on poo ch’in là denanz de la 
porta de l’Areivescovaa; a st'ora hi han forsi 
già miss giò. 

Tog. A meraviglia! 


SCENA II. 


Lusia, Nina, abbigliate per sortire e detti 
indi Nin poi Pedrin. 
Lus. Ahn! te set chi! 
Nei. Ghe l'hoo minga ditt che la spetava chi 
cont la Pina? Voi Nin. (picchia nel bicchiere 
col coltello) 


Lus. Cossa te voeuret fa? 
Lor. Dianzen, ne voeur minga bev on biccer? 


Lus. Volontera! è 
Nin. Comandi; sura Lusia la desidera quai 


coss? 

Lus. Chel sia a foj l’amis. 

Lor. Cossa l’avariss de fann di danee? 

Lus. Ma per pagà chi quel che l’ha mangiaa e 
bevuu. 

Lor. Oh chi l’è già pagaa. 

Lus. Che cialad, l'è minga mej andà a la Ro- 
mana? 

Lor. Em ben faa inscì. 

Lus. Allora va ben. 

To. L’è minga ona faccia noeuva però quell là. 

Sta. Navca per mi. 

Toc. Sel fuss minga per dà in l'oeucc ghe cer- 
caria i cart. 

Sta. Conven minga. L'è mèj andagh adree. 

To. Allora fa inscì. 

Pen. Hin staa lor ch'ha piccaa ? 

Lor. Nun no, a meno che no sien chi sciori là. 
(indicando Togn e Staf.) 

Toe, Nanca nun no. Ma posto che te set chi 
porten on mezzin. 

Pen. Subet. (via) 

Net. Audem véi. 

Lus. L’è vora ? 

Net, Sì: se sent a cantà, e poeu me par ch'ab- 
bien già pizzaa l’iluminazion. 

Pina Allora andem. (si levano tutti meno Togn 
e Staf.) 

Lor. Lee che la me daga de brazz a mi. 

Lus. Va ben: andem, andee inanz. 
Pina Sì, sì, vem. (Lor. e Pina sortono primi, 
dopo Nella e Lusia salutando Togn e Stafetta) 
Toe. Mi soo no dove andà a pescalla che la 
faccia li. 
Sra. Ghe l’hoo già ditt. Oeu, cen ghe nè in- 
terna di milla cont quella grinta li. 
Toe. Hin tutt strafusari. 
Sra. Già, già se fan corr tutt a scufiott. 
Toe. E hin quij che fa pussee frecass di alter. 
Sta. Sì, ma quand hin al scur sbrotten pu. 


SCENA IV. 
Tomas un po' allegro e detti, indi Nin. 


Tom, Ma dove diavol hin andaa? (Stafetta guarda 
verso la bottega) 

Toe. Chi el cerca? 

Tom. Ma el sur Carlo, l’era là adess in bottega 
coi donn. 

Toa. Diffatti gh’era chi dò donn e duu gioven'on 
minutt fa. Chi l'è sto sur Carlo? 

Tom, Comò le conoss no? Diavol el sur Carlo 
Riva? 

Toe. Carlo Riva? (si leva un portafoglio, vi guarda, 
dopo accenna di sì colla testa) Ah! vedi om 
bravo gioven. 

Tom. Le conoss lu? 

Toa. Oeu! e come, (El cerchi giusta per mettel 
su, ma el conossi no). 

Tom. Quell l’è vun che le sa a la lunga; 

Toe. Ah sì? e cosse el fa cunt de fa de bell? 

Tom. S'elstass a lu el traria in l’ari Milan. Hin 
i sciori che disen de sta quiett. 

To. Se de no lu el sur Carlo, eh?.... (fa segno 
di gettar in aria) 

Tom. Oen el vanza temp. Nin, vÒi... (chiamando) 

Sta. Allora mi voo. (Van giusta foeura ‘adess.) 

Too. Sem intes. (Staf. via) 

Nin. Coss'el comanda? 

Toe. Porten on boccaa de quel fino che ne bevarà 
on biccet in compagnia anca sto giovinot chi. 

Nin Subet. (via) 

Tom, Figurèv se la de sta li a ihcomodass. 

Toa. Nient, cara lu, quando se troèuta èn bravo 
gioven come lu se gh’ha gust a passà on quart 
d’oretta insemma. Ch'el disa om poo sto sur 
Carlo dove el sta de casa? 

Tom, Chi dé sora a prim pian. 

Toa. Bene, bene: Ciamava perchè gh’hoò piasò 
anca mi de conossel. 

Tom. El vedarà che bravo gioven. 

Toe. Oh! sont persuas. 

Nin (con bottiglia) Serviti. 

Tom. Vòi Nin hin pizzaa tutt i ciar? 

han fenii adess. 
sod se bevi alla svelta, e corri a vedè. (beve) 
Evviva lu e Pio IX. 

Toe. Citto, ch’el se faga minga sentì. 

Tom. Grazie tant sur... Ch’el scusa, el so nom. 

Toga. Bartolamee. 

Tom. Va ben, grazia e chel stia ben. (via) 

Tog. Come ghe disen a quell li? 

Nin Ch’el scusa mA... 

Tog. Come ghe disen? Te me conosseti 0 no? 

Nin Sì sur Comissari. 

Toca. Basta donca. Sicchè? i 

Nin Soo che ghe disen... toeu! me regordi nanca 
pu del nom. i 

. Coss'el fà 190 

iu n propi no: el ven chi tutt i sir: ghe 
giuri che soo no. 

Toa. Basta; fam el cunt, 

Nin Cossa el gh'ha avuu? 

Toga. Dò piccol: 3 michett; duu boccaa. 

Nin Dodes e 3 fa quindes; e sedes de vin; fan 

old in tutt. 

Too. "ini una borsa e dandogli «il ei 
Toem quest VYè on quaranta sold; el rest 
per ti. ideata È 

® » d 

i e andaroo a fa om gif sulla Piazza, © 
poeu dopo vegnaroo a vedò se podi inguantà 
sto sur Carlo. (sorte) 

SCENA V. 


Si sente al di fuori în lontananza l'Inno « Gri- 
diam su dunque unanimi»; indi entrano Carlo, 
Gilard indi Vitor e Nin, 


Car. Finn adess me par che tutt sia quiett. 
Gi. Hoo minga vist nè el Nella nè el Lorenz. 
Car. Saran in Piazza coi donn. 

Gi. E la Marietta come la sta? 

Car. Oh la va ben, sont vegnuu via adess.! 

Gix. E cossa la dis? 

Car. Oh nient, l’è quietta: l’è andada a on bel 
risc però. — 

Gir. Povera tosascia. Gh'avaria gust che el Lo- 
renz l’avess de sposalla. 

Car. Oh le sposarà. (grida di fuori) 

Gir. Che frecass che fan mai. 

Car. L'è la contentezza cara lu. El noster po- 
pol l'è tant bon, e el se contenta tant de pocch, 
che domà a vedè on. poo de allegria el dà 
foeura subet. (entrano Nin e Vittor) 

Vir. Me par el mè car sur Carlo che ghe sia 
on poo de ferment. 

Car. Oh dèss! l’è perchè lu l’è minga suefaa a 
sentì on poo de baccan. 

Vir. Sarà, ma quell sur Togn comissari de Po- 

lizia che gh’era chi poch fà, l’ era minga chi 
per nagott. 

Nin Poch fà gh'era chi el Lorenz coi donn: 
appenna via el m’ha ciamaa el sò nom, co- 
gnom e abitazion. 

Car. E ti cossa te ghe ditt? 

Nin G’hoo ditt ch’el saveva no. 

Car. Va ben. 

Nin Aveva de dighel per fall ligà ? El gh’aveva 
adree i guardi vedel. 

Car. I guardi ? 

Nin Sigura, el Stafetta l'era chi cont lu a man- 

già, e el Giorg l’era là in bottega. Eren tutt 
duu trasvestii. 

Car. Ah sì? 


Nin Prima l’è staa chi col Tomas a per in> 


semma. 

Gi. El Tomas? Che baloss. 

Nin L’era bevuu però el Tomas. 

Car. Sì sì, vedi, stoo sur Togn chi l’ha apro» 
fitaa che l'era on poo faa per fall cantà, del 
rest el Tomas l’è on bravo fioeu. 

Gin. No disi mi, ma el me capiss. 

Car, Scommetti ch'el Tomas el saveva nanca chi 
l’era. 

Nin Sigura che le saveva no, perchè quand el 
Tomas l’ha ringraziaa el gh'ha ciamaa al sur 
Togn come el gh’aveva nom. 

‘an, E lu? 
“n E lu el gh'ha ditt ch'el se ciamava Barto- 
: lameo. 0 
Can. Che canaja de van. (Nin va fuori) n 
(Si sente fuori a cantare il ritornello dell inno) 
« Gridiam su dunque unanimi 
« Evviva Pio Nono, 
« Viva dei viva al trono 
« Risponda amore e fè. » 
Vir. Canten ben per bio. (via) 
Nin Se sent là vers i Patee on vosament del 
diavol. 
Can, L'è tutta allegria. 
Nin Oh! sì gh'è i donn e i fioeu che sgaren. 
Car. Ma te set matt ti. 
Nin Magari, gh’hoo adess ona paura. 
Gi. Che salamm! 


SCENA VI. 
Lusia, Pina indi Nella, Lorenz e detti. 
Lus. Ajutt, corr Pina. 


Pina Deo gratias che semm a teco. 
Car. Ma cossa gh'è? 

svestii, han tiraa foeura la sciabola de sott 
del tabar e alon s’hin miss a piccà giò dritt 
e sinister. 

Pina Hoo vist ona povera donna a borlà giò, 
che l’ha ma faa vun de quij sens! 

Car. Dà chi on poo d'aqua ti Nin, de dagh de 
bev a sta tosa chi. 

Nin Subet. (via) - 

Can. Ma e el Nella? 

Lus. L'è chi insemma a nun. L'è là in bottega 
(andando all’uscio e chiamando) Voi Nella. 

Net, (di fuori) Vegni, vegni. 

PinA Che sira del diavol! per mi me catten pù 
a andà foeura a curiosà, 

Lus. Nanca mi no per bio. 

Net. Comò, l'è chi lu sur Carlo? (entra con Lo- 
renzo) 

Car. Perchè? 

Net. Perchè me senti a tirà giò del stomegh ona 
preja de molin. Gh'aveva paura de lu. (Min 
ritorna coll’acqua) 

Can, Mi te ringrazi de coeur, ma dim on peo 
come l’è sta storia? Toa mader l’ha ma ditt 
che i polizaj han pestaa giò. 
or, E che pestada! : 

EL, Se ved che gh’era minga de accord coi gen- 





Lvs, Lio sa lu® Gh'era tutt quiett, cantaven che 
‘Pera on piasò a senti), quand tutt a on tratt 
pif, paf, di centenee de spij, de polizaj tra- 







darma a cavall, perchè quand i Comissarj 
gh’han ditt de corr a jutaj, lor gh'han nanca 

SCENA VII. | 


daa atrà, de manera che dopo han dovuu ri- 
tirass in l’Arcivescovaa pestaa come va, 

Car. Ah sì? Bene per bio. 

Nei. Me rincress che sia staa ferii el sur Gio- 
vann Brusadell, el mediator, quell che sont 
adree mi a fagh i strivaj. 


Vittor accorrendo di furia, indi Togn, Stafetta 
e Giorg e detti, indi Nicola vestito da tuocò 
con casseruola in mano. 






Lor. Anca el Pepp cavalant l'è staa ferii. Vir. Scondeves, per caritaa, che gh'è chi la Po- 
Net. E tutt i donn, e i fioeu? lizia. 
Can. Balossoni: ma el sarà staa ch’el belee de É Lus. Ah! Signor. 
quel Bolza, Pina Ah! Madonna. 
Net. Quel l’è cert. Car, Citto, setteves tutti... 
Can. Te set stremida dì, povera Pinotta? Pina Ven a tacca a ami ti Carlo, (Carlo in un 


Pina Mi no, gh’aveva paura per ti. angolo della panca) 
Car. Povera tosa. Toe. (guarda la compagnia, le guardie sulla porta 
Lus. L’è vera vedel; lee la seguitava « ma el mè È El gh'ha i so canti @ Nella) Mal ase 
Carlo dove el sarà. » Sta quietta, diseva mi, Y dal fondo) 
l’è pù on bagajn, el sa ben lu de cavassela. YNzt. Sì signor, i e voeur vedà? 
Pina Citto, lee... i Toe. No, no, chi però gh’ha de vess el sur Carlo 
Lus. Oeu dess, l'è minga vera, forsi? Riva. 
Can. (prendendole una mano) Povera Pina, te fCar, Sì.... 
see ona gran bona tosa. Pina (coprendogli lo bocca col fazzoletto) 
R, E perchè? 
Tog. Perchè hoo bisogn ch’el vegna cont mi on 
moment. 
or, Andemm pur, sont chi. 
oG, L'è lu forsi? Se l'è lu va ben. 
ar. Ma no, sont... (viene ancora soffocato e te- 


nuto da Pina) 

Toe. Citto lu. (a Carlo) Andem, avanti. (Lorenz 
è condotto via da Togn, Staffetta e Giorg) 


Lus. (gridando) No, no, fermev! ATTO QUARTO 

Net. Oh Dio pover fioeu! = AMD 

Pina Per caritaa Carlo sta quiett. 1 

Car. El sarà mai vera ch’abbien de arrestà on fl ©&mera in casa di Linda — porta nel mezzo — due ia: 
alter per mi. (fa per correr dietro a Lorenzo Did dI capito, 1501, tavolo, ecc., il tutto 
ma viene fermato dagli altri) Lassem andà, o 


giuradio foo on sproposit.... Lorenz, Lorenz SCENA PRIMA 
fermet.... infamia a vialter tucc.... Sì, gh’avii e 
minga de coeur... indree ve disi.... (essendo Linda /ivora seduta, 

trattenuto) Oeuf che maledizion. Marietta è pure seduta piuttosto pallida. 


Lin. Sicchè come te se sentet? 

Mar. Minga mal. Stenti on poo a ciapà forza 
ma la vegnarà. 

Lin. Povera tosascia la ts capitada a ti, cossa 
te voeuret fagh? 

Mar. Mah! Dim on poo el pover Lorenz l’ han 
lassaa andà poeu? 

Lin. Sì, l’è vegnuu a casa stamattina, 

Mar. Pover fioeu, intanta l’han tegnun dent vott 
giornad. Che bel coeur! Adess ghe vuj ben 
al doppi de prima. L'è propi vera che la gent 
prima de piudrnie bisogna conossela pussee. 

vera! Me disen che el sur Carlo 


Fine peLL’ATto Tenzo. 


Lin. Quell 1 
quella sira là, quand el Lorenz el se faa arre- 
stà per lu l’era tant desperaa, che suveven pu 
come qui. 


Mar. Sfidi mi! dimel nanca che me imagini già 
quel ch’el pò avè patii; nanca che mi conos- 

8ess minga la generositaa, el coeur, la bontaa 

I de due ravo gioven li... L'è 'on gran destin! 

| iange 

I Lin. Fa piasè, Marietta, torna minga de capp. 

Mar. Oh Signor, l’è perchè lee l'ha mai provaa 

| cossa el voeur dì ona passion! 

| Lin. No, donca; povera tosa! Se te l’ avesset 

| Vist quel bon'anima de quel to pader come el 
se strussiava per mi. Se t'avesset veduu uanti 
nott l’ha passaa foeura in strada set a la mia 

| finestra a ciappà i tremacoa: eppur! 

Mar. Ma lee la sposaa.... 

Lin. Sigura, sentimen on altra adess. E el n’ha 
sposaa Don Giovanni là a la Fontana foeura 
de Porta Boeu. 

Mar. Donca che la faga minga de confront 
cont mi. 

Lin. Oen ben, hin robb che passen, te vedaree. 
Ghe diroo al Lorenz ch'el vegna chi a fann 
compagnia; l’è tant allegher, che vesin a lu 
se ven mai vecc. 

| Mar. Sì, sì, pover gioven! 

Lin. Stamattina VOI foeura del colleg, l’è staa 

chi de bass de l’ost a vedè come te stavet. 
Pover fioeu. — Ma a proposit el sur Carlo 
l'è vegnuu indree de la Polizia? 

Lin. Mi fina adess l’hoo mo nanca de vedò. 

Mar. Oh santa Maria almen ghe fus succeduu 
nient de mal! 

Lin. Cossa te voeuret mai che ghe faghen? Che 
colpa el gh’ha adoss forsi? 

Mar. Sì ma te set che sta gent chi fan prest. 

Lin. L’è on gran benedett fioeu anca lu. El cred 
forsi de vess bon de strapagh i radis asti pu- 

yion chi? Te credet ti ch’elsia assee a andà 
in Piazza a cantà? Ghe voeur di bon sciopp... 
e poeu el soo mi cossa ghe voeur, e vialter 
S'hii ancamò bagaj. 

Mar. Citto mamma, che la se faga minga sentì 
a parlà inscì se de no... 

Lin. Cossa poeu? te set minga che sti quattr’oss 
chi en varen 100 de quij mangia candil 1a? 

Mar, Citto, citto, là. 


SCENA II 
Lusia e detti indi Pepin. 


Lus. Vòj là, come la va? 

Lin. Ben, ben... 

Lus. ‘E ti Mariettina? 

Mar. Oh! la va benone. 

Lus. Stamattina finalment m'han daa el passaport. 

Mar. La va via? 

Lus. Sigura, vem via tuce col sur Carlo, perchè 
el gh'avariss piasò de fa el matrimoni là al 
80 paes in Piemont. 

Lin. Ah sì? te vedaret che bel sit; quanta roba, 
quanti pri 

Lus. Quell l’è el me cas. Gh'hoo ona passion mi 
per i gainn che s’ciavo. 

Per. L'è chi lee mamma? 

Lus. Sì, perchè? 

Pep, Sa diseva inscì perchè la trovava no 
in c 

Luè. Ecco, quel desasi chi la bell e fenii de andà 
a bottega. 

Lin. Ah sì? 

Per. Sigura, el. sur Carlo el voeur pu. El dig 
ch’el me ‘farà studià, che inscì on quai dì de- 
ventaroo on avocatt. 

Lus. Va on poo via, el sarà appenna assee che 
te imparet a legg © scriv. 

Per. Ehi sigura, le dis lee. 

Lus. Nanca che mi te conossess minga. 

Mar. Lassel on poo sta pover fioeu. Ven chi, 
ven chi de mi pover Pepin. Sent, se te vet 
là del sur Carlo regordes de studià, de dagh 
semper ascolt a quell ch’el dis: regordes de 
voregh ben come s’ell fuss to pader. On quai 
dì poen quand te saree grand te conossaree 
polid chi l’era -el sur Carlo. 

Per. Oh! per mi faroo tutt quell che lu el vo- 
rarà. Ghe vuj ben anca mi vedela. 

Man. Bravo, bravo fioeu, conserva semper chi 
sentiment chi, che te se trovaret content. 
Lus. Vòi Linda te se regordet vott dì incoeu? 
Lin. Tira a man no che la sira là, Mi s'era chi 
che saveva pu cossa ghe n'aveva adoss; sta 
tosa chi l'era in lett amalada: el Tomas l’era 
foeura de cà. Sulla piazza chi scappava, chi 

sgariva: ah Signor che sira! 

Lus. Mi guarda se podi malapena daghen do 
dida de chi, e portà i mè quatter quart in 
Piemont, là attaccaa ai polee del sur Carlo, 
guarda, foo cantà messa granda in musega. 

Lin. Quand se tend per el fatt so, s'ha minga 
de avegh paura-anca a sta chi. Per nun dò 
podem viv quiett. 

Lus. No, no, cara ti, sti canaja chi ne poden 
tirà foeura del birlo anca nun, e fan fà on 
quai sproposit. 

Pep. Mi vuj andà via, mi vuj no sta chi. 

Lus. da pias, fa piasè comencia minga anca ti 
a sofegà. 

Per. Sì, el disi e gh’el mantegni, mi vuj pùsta 
chi, mi vuj andà in Piemont. 

Lus. Te capi vòi, mochela che l'è vora. 

Per. Ehi sì l'ha bel fa lee, ma mi patissi a 
sta chi.... 

Lus. Sì te patisset per no veghen.... Fa on poo 
piasò a finila ch’el sarà mej. 

Per. No, mi vuj andà.... 

Lus. Ma sì va.... chi l'è che te ten... andemm 
donca moeuvet.... te se li on bagher alt on 
somes e te voeut fà tant spuel.... 

Pep. L'è minga vera... le dis lee, le dis... 

Lin. Citto, citto Pepin, fa el savi, che adess te 
p grand. Sta minga ben a fa el mull veb... 

088... 

Per. El foo minga mi el mull. 

Lin. Citto, citto se de no ven el ciapin capisset, 
el te mett in del gerlo, e elte porta a casa s0a 
a brusà... 

Pep. Già, sigura.... 

Mar. Ven chi, ven chi de mi, pover fioeu... 

Pep. Sì, sì, sì l'è mej. 


SCENA III. 
Carlo e detti. 


Car. Finalment sont bell e liberaa anca de stoo 
affari chi. Vòj savii, che chi i noster amisoni 
voeuren pù che staga chi? 

Lin. Comò in che manera? 

Car. Sigura m'ha intimaa de andà a cà mia în 
del termin de 24 or. Se fuss mitiga staa su- 
dit Piemontes, a st'ora s'era là anca mi coi 
alter al scur. Chi m'ha salvaa .mi hin staa i 
mè bon amis, sti bravi fioeu chi.... L'è inutil 
de Milan ghe n'è vun sol; é mì sont orgo- 

lios de ves nassuu sott a la guglia del Domm. 
(Linda entra a destra) 





SCENA IV, 
Carlo e Marietta, indi Lorenz, poi Linda, 
cuni i inscì come la se sent? 


e 6].. 
da o quell che gh'hoo ditt la gh'ha pensaa 













Lus. El gh'ha reson sur Carlo, a Milan se no ghe en î 
fuss alter de bon gh'è semper on piatt de bona | Mar. Gh'hoo pensaa e faroo el possibil per ubbe- 
cera, coeur e allegria. E poeu ch’el me guarda dill..... 


a mi e poeu ch’el disa ehP 

Car. Sì, l’è vera la gh'ha on gran bel caratter. E 
ti Pepin te faa su el fagottell? 

Pep. Coss'hoo de fà sù, che gh’hoo nagotta... 

Lus. Tas on poo.... Te ghe minga là el comò 
pien de roba? 

Per. Ma lee l’è matta... mi hoo vist nient... sont 
semper vestii de strasciaa tutt l'ann via de 
la festa... 

Lus. Tas, tas, fà minga el topiatt in mezz alla 
gent... te. ghe minga vergogna? L'è questa chi 
la bella educazion che t'imparet in Domm 
alla festa? È 

Pep. Ei sigura! Là inscì se ciappa su domà di 
scufiott e nient d'alter. Ghe voo pù, e ghe voo 


ì 
Car. hi la D regorda a de guardà ben 
a fà ancamò on sproposit de quell ; per- 
chè allora diria alici Mor ment N 
Mar. No, sur Carlo, quel ch’hoo faa, m'el rim- 
proveri anca mi tutt i dì, tutt i moment, e 
pensi che se m’avessen minga salvaa, lu el 


parte mia ghe giuri che faroo mai pù on 
sproposit de quella sort. 

Car. Marietta, che la sia bona, che la me daga 
ascolt on moment. Lee adess l’è anmò domi- 
nada de la passion e quindi capissi ancamì 
che se podaria minga guarilla in quindes dì. 
L'unica l'è coufidà in del temp che l’è quel che 

Sr 1 che la pensa che la podariss fà content'on 
pover gioven ch’el se troeuva in l’istessa s0à 
condizion. 

Mar. On gioven ? 

Car. Ma sì el Lorenz: La ved minga come èl 

se struzia per lee: la se minga accorta de la 

soa malinconia, d’on certo fà seri; succ, men- 
tre lu de solit l'è allegher, matt, cicciaron. 


ù 
da No, no sta quiett che te mettaroo mi in 
d’ona bona scoeula. Sì ma che la senta lee, 
el saria mej che la tegniss a man el temp, e 
che la preparass i so robett. 
Lus. L'è vera, voo subet. Andem ti vòi avocatt 
in erba. ° È 
Pep, Ei sigura! (sorte con Lusia) 


ATTO QUARTO (.)) 


pasta avuu un dolor per tutta la vita. No, 
i . 


medega tutt, e quand lee la dirà sont guarida, . 

Mar. El Lorenz? 

Car. El Lorenz sì; quell l’è l'unich che ghe poda 
vess de sostegn, in là soa vita; che la ghe 
pensa ben Marietta, che la rifletta ai paroll, 
ai consili de vun che ghe voeur ben comò on 
fradell. Visin a lu la se desmentegarà d’ona 
passion, che sola la ghe podaria vess tremenda, 
che la ghe pensa Marietta. 

Mar. Mi ghe doo la mia parola che se la provvi- 
denza la me darà la forza de vene st’affezion, 
compiroo el so desideri e quel de quel pover 
Lorenz, che el mè deventaa simpatich per la 
soa azion vers de lu. 

Car. Brava tosa inscì va ben; adess almen voo 
via quiett e tranquill. Che la se regorda d’ona 
altra robba, de di mai a nissun el sproposit 
che la faa, e che conossem domà nun; minga 
per la gent, ma per la soa tranquillitaa. 

Mar. No, no, gh'hoo tant in orror che la roba 
là, che quand la me ven in ment. foo pussee 
che in pressa a cascià via el penser. (st batte 
di fuori) Chi l'è? 

Lor. (di fuori) Sont mi, el Lorenz. * i 

Goti ni, vegni. (corre ad aprir l’ uscio poi 


e 

Lor. Oh sur Carlo. 

Car. Ciao, scusa ma bisogna che vaga. (esce) 

Lor. E lee come la stà? 

Mar. Incoeu la va mej. 

Lor. Brava, sont propi content. L’era vòra! 

Mar. L’hoo faa trebulà on poo anca lu eh? 

Lor. Soo ben che la scherza! L'era on piasè 
ranzi per mi! 

Mas, L'è perchè lu l'è tropp bon. 

Lor. Ma no.... mi... (Che rabbia! sont min 
bon de digh che ghe vuj ben). sg 

Mar. Coss'el gh'ha sur Lorenz? 

Lor. Nient, nient.... pensava che... (Odess l’è 
inutil, me daria fina di bott). 

Mar. EÌ me par trist. 

Lor. Mi no vedela! 

Mar. El se sent minga ben forsi ? 

Lor. No, no, stoo ben; l’è minga quell. (L’è inu- 
til sont semper staa on asen e creparoo anmò 


asen). 

Mar. Ch’el se setta giò on poo. ( 

Lor. Grazie sura Marietta. (siede lontano) 

Mar. Perchè el Rare inscì lontan? 

Lor. No, no, sont chi. (si avvicina) 

Mar. Ah! inscì va ben. 

Lor. Ecco ghe diroo.... 

Man. Sì, bravo ch’el me cunta su quai: cossa 
sur Lorenz.... 

la Sont bon no de parlà... Gh'hoo sudizion 

e lee... 

Man. Ah! ah! questa l'è bella... Ma el gh'ha 
minga vergogna ? On gioven grand e gross 
comè lu, discor de avegh sudizion. 

Lor. Eppur l’è inscì... Gh’avaris cent mila robb 
de digh.... e poeu quand sent li per spuaj foeura 
odess, me senti com'è a strozza chi in gola, 
e resti li cont la bocca averta com'è on pas- 
sarin de niada. 

Mar. Ah! ah!... Ma coss'hin sti robb ch’el gh'ha 
de dimm ? 

Lor. Oeu hin tanti... 

Mar. Ben comincem de la prima. 

Lor. (la guarda e ride) 





38 





n — 


"a ONA SCÈNA DEL 4847 


Mar. Su donca, spirit.... El par nanca el gioven 
d’incoeu vott... Dove l'è donca el sò coragg? 
Lor. Comò, cossa la dis? La sà minga che mi 
gh’hoo pussee paura de lee che de cent todesch? 

Mar. Ab, ah... che strambaria! 

Lor. Com'è, la rid lee?... Eppur l'è inscì. Se se 
trattass de pestà giò di bott, de difend quai- 
ghedun incolpaa a tort va là... ma quel de digh 
che ghe vuj ben sont minga bon, odess 'è 
inutil.... 

Mar, Ah.... ah... la ghe borlada foeura senza 
vorrell la gran parola..... a 
Lor. Comè sont staa inscì bon ? Coss’hoo ditt? 
Man. Pover Lorenz! ch’el senta, mi no fo alter 
che pregà la provvidenza de dam Ja forza 
de desmentegà i dispiasò, per podè vorregh 
ben anca mi a lu. Sperem che Dio el me esau- 


dissa. 

Lor. Ma l’è minga l’istess? Sont on bravo fioeu 
anca mi tant e quant onalter vedela. La ve- 
darà quand la sarà mia miee, la sarà tratada 
mej d'ona regina e no ghe lassaroo mancà 
nagotta ne del dì, ne de... 

Mar. Oh! per in quant a quell en dubiti nanca. 
Conossi per Riraenna la grandezza del so coeur. 

Lor. No, no, l'è minga per quell. 

Man, Speremm ben, Lorenz... gal 

Lon. Sì, sì, che la faga prest a cascià via la 
malinconia e sposemes ch’el sarà mej. 

Man. L'è quistion de temp.... 








ATTO QUARTO 


SCENA V. 


) Linda e detti, indi Nella è Tom 8 
poi Carlo, Lusia, Pepin, Don Luis, Fina, 


Lun, Oh! sur Lorenz. x 
Lor, Sura Linda, la saludi. S'era adree a pers 


suad la soa tosa per vedè de fa 
0a tos " prest el no- 
ei eros che mi buj comè un caldar 


Lin. Ch’ el staga nek ch’ el faremm presti... 


Vera ti Marietta 


Mar. Speremm de sì. 


Ta LE tan te se foeura finalment? 


Nel. Ma come te faa a cavatela ? 
Lor. Com’ hoo de fa? Siccome me s'era, faa mett 


su per el sur Carlo, che saveva. che 
gh aveva di imbroi cont la Polizia, IE 
avuu verificaa che s'era mi m’ han lassaa andà. 


Net. Chissà che bruttura dent là 
. . . eh P 
Lon. Ah signori, tira nanca a man. Appena rivaa 


a S. Margarita m’ han casciaa in d'on - 
zon dove ghe n’era dent ona vintena d'altento 
Che dì, che nott ch’ hoo passa... discoremen 
nanca... Finalment stamattina me tiren foeura 
me menen denanz al direttor de Polizia; e li 
el me ciama chi sont; cossa fava, e perchè 
aveva rispost per on alter... Mi che bujva già, 
ghe disi el fatt mè e siccome me s' era im= 
Tiagato, mi saveva niente. Lu allora elm’ha 
daa ona bevuda e m’han lassaa andà, In del 

vegnì via hoo vist là in l'anticamera el sur 





arlo. 

Net. Sigura, l'han mandaa a ciamà per ordin h 
de andà via denter i 24 or. Te set ben che 
lu l'è nassuu chi, ma l’è sudditt piemontes. 

Lon. Hoo capii, sicchè doman el va via. 

Net. Sigura. E nun ghe vemm adree. . 

Lor. Bravi, d’ona part me rincress, ma per vialter 
sont content. } 

Can. Vòj là, bravi, sont content de vedev chi 
tutti. Incoeu andaremm chi al Bisson a disnà 
tutti insemma. E lee Marietta, quand l’è che 
la contentarà el pover Lorenz? . 

Lin. Ma sì, andemm donca... 

Net. Digh de sì... . 

Min. Ch'el lassa passà on poo de temp. Vedii 
cIngA che sont amalada anca mò? 

Lor. No, no, mi disi minga de fall subet incoeu 
sto matrimoni, ma per esempi sto carnoval.... 

Mar. Ben quand el sarà carnoval, el lassaroo 
padron lu de fissà la giornada. ) 

Don Luis Bravi, bravi fioeu, inscùì me pias. EI 
voeur dì che vialter duu (indicando Carlo. e 
e cominciarii a dà el bon esempi, vera? 

Car. Sì, sì, de chi a quindes dì el spetti a cà 
mia, perchè vuj ch’el me sposa lu. 

Pina Ch’el se regorda vedel Don Luis? 

Per. Ma vemm minga in Piemont? 

Car. Doman mattina andaremm. 

Psr. Ma perchè? Vemm minga subet? 

Lus. Vòi sent fenissela de fa el topiatt neh! 

Pep. Vuj andà adess mi. l 

Car. No, no, sta quiett che doman mattina l'è 

chi prest. Adess vemm all’ostaria. 




















Car. Che le lassa on poo sta, 
Don Luis Donca mi x lassi, 
Can. No, ch’el se ferma che incoeu l’ha de ve- 


Turni Viva el sur Carlo! Viva! 

Per. Oh cara, carasci 
Los. Si, siti almeno te die e) 


. t " 
inscì grand? e ghe minga vergogna 
pover bagai... 
bona gent. 


gnì a fa penitenza cont nun. In del dì che 

giustaa tutt i imbroj, che se combinaa da 
matrimoni, che la tranquillitaa l’è tornada in 
sta cà, l'è giusta che on bravo omm, on amis 
sincer come lu, el sia present a la nostra con- 
tentezza. Sentii fioi, forsi l'ann che ven po- 
darem cantà on’altra canzon, e speremm che 
sto pover paes el sia finalment liberaa de la 
gremegna che comanda incoeu, e stee sicur 
che se nun staremm unii in d’on penser sol, 
in d’ona sola volontaa, vedarii sti sciori chi 
a fa spazzetta in d'’on moment, perchè i mi- 
lanes hinn bon, l'è vera, ma se se metten de 
proposit, hin la gent pussee coraggiosa che ghe 
se perdo gh'han el coeur, la passion e la 

